Sangogrupo

Sangogrupo laŭ Plena Ilustrita Vortaro de Esperanto estas ĉiu el la specoj de la sango (precipe de homo), distingeblaj per la eblo aŭ neeblo de transfuzo inter du individuoj apartenantaj al malsamaj grupoj. Plej disvastiĝinta skemo de sangogrupoj diferencigas inter kvar grupoj, kiuj nomatas A, B, AB kaj O"sangogrupo" en PIV. Tamen ankaŭ ekzistas pliaj, pli diferencigitaj sistemoj.

Temas pri priskribo de la individua konsisto de la glikolipidoj aŭ proteinoj sur la surfaco de la eritrocitoj de pli kompleksaj bestoj, aparte de la homoj. La diversaj glikolipidoj aŭ proteinoj sur la surfaco de la eritrocitoj efikas kiel antigenoj.

La imuna sistemo de individuo kreas antikorpojn kontraŭ fremdaj antigenoj. Se la sango de diversaj sangogrupoj miksiĝas, la sangaj ĉeloj aglutiniĝas pro la interligo inter la antikorpoj de unu grupo kaj la sangoĉelaj surfacoj de la alia grupo. Tial antaŭ la malkovro de diversaj sangogrupoj transfuzo de sango el unu homo al alia nur tre malofte funkciis (se hazarde la du individuoj havis la saman sangogrupon) kaj ofte finiĝis per morto de la individuo, kiu ricevis fremdan sangon.

 Transfuzo de ruĝaj globuloj 
La du sekvantaj tabeloj estas absolute respektendaj dum sangotransfuzo:
 + Akordigebleco laŭ ABO-sistemo
 Tipo dericevantoTipo de ricevebla sango O A B AB O jes   -  -  - A jes  jes   -  - B jes   - jes  - AB jes  jes  jes  jes  + Akordigebleco laŭ Rh-sistemo
 Tipo dericevantoTipo de ricevebla sango
   Rh+ Rh- Rh+  jes  jes Rh-  -  jes
Tiele, konsiderante la ABO-sistemon kaj resusosistemon (Rh), la uloj AB+ estas agnoskitaj universalaj ricevantoj, kaj la uloj O- universalaj donantoj de   ruĝaj globuloj.

 Referencoj 

 Vidu ankaŭ 

Hematologio
Karl Landsteiner
Sangotransfuzo

Kategorio:Sango
Kategorio:Hematologio
Kategorio:Transfuza medicino